Document ID: 31997R2426

ΚΑΝΟΝΙΣΜΟΣ (ΕΚ) αριθ. 2426/97 ΤΗΣ ΕΠΙΤΡΟΠΗΣ της 4ης Δεκεμβρίου 1997 σχετικά με τη διακοπή της αλιείας του κοκκινόψαρου από σκάφη που φέρουν τη σημαία της Πορτογαλίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από τον κανονισμό (ΕΚ) αριθ. 2205/97 (2), και ιδίως το άρθρο 21 παράγραφος 3,
Εκτιμώντας:
ότι σύμφωνα με τον κανονισμό (ΕΚ) αριθ. 407/97 του Συμβουλίου, της 20ής Δεκεμβρίου 1996, για τον καθορισμό για το 1997 ορισμένων τεχνικών μέτρων διατήρησης και διαχείρισης των αλιευτικών πόρων της ζώνης που διέπεται από τη σύμβαση για τη μελλοντική πολυμερή συνεργασία στον τομέα της αλιείας του Βορειοατλαντικού (3), προβλέπει ποσοστώσεις κοκκινόψαρου για το 1997 7
ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς και τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα κοκκινόψαρου στα ύδατα των υποδιαιρέσεων CIEM XIV, XII και V από σκάφη που φέρουν τη σημαία της Πορτογαλίας ή είναι νηολογημένα στη Πορτογαλία προσέγγισαν το όριο των ποσοστώσεων που χορηγήθηκαν για το 1997 7 ότι η Πορτογαλία απαγόρευσε την αλιεία του αποθέματος αυτού από τις 17 Νοεμβρίου 1997 7 ότι, κατά συνέπεια, είναι αναγκαίο να τηρηθεί η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα κοκκινόψαρου στα ύδατα των υποδιαιρέσεων CIEM XIV, XII και V από σκάφη που φέρουν τη σημαία της Πορτογαλίας ή είναι νηολογημένα στην Πορτογαλία θεωρούνται ότι έχουν εξαντλήσει την ποσόστωση που έχει χορηγηθεί στην Πορτογαλία για το 1997.
Απαγορεύεται η αλιεία κοκκινόψαρου στα ύδατα των υποδιαιρέσεων CIEM XIV, XII και V από σκάφη που φέρουν τη σημαία της Πορτογαλίας ή είναι νηολογημένα στην Πορτογαλία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα προαναφερθέντα σκάφη μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 1997.

Labels: 8
18
6